
O Volapükaflens valópo! 


In nüm büik pemánioton buk tiádü , Volapük. Einführung 
in eine faszinierende Sprache’ (= „Volapük. Penád nüdugól 
ini pük dafredükól") fa hiel Gunther Hotz. Et eklüládon binón 
namapenád (labü pads 269 e nen ninádalised), keli lautan 
ün 2011 ákopiedom me ,Xerox' ed áspearükom äs buk. In 
penád at ,G. Hotz' prolidiko bepenom Volapüki nuik, suvo 
leigodólo oni ko dialeg sonemiko rigik; semikna igo mobom 
votükamis lónik püka obsik. Suvo lautan eplópom ad kleiz 
lükón sákádis vemo brulikis püka obsik. Dil látik namapez 
náda ninàdon vódemis brefik Volapükik ko tradutods Deutàz 
napükik e poedotis fa ,Johann Schmidt. e fa ,Gunther Hotz’ 
it. In lautots Volapükik okik el G. Hotz ájinom desino gebón 
vódis anik ivónádikól demü bref e benoton onas. Po poedot 
alik lisedil sókon ko vóds pegeból (ba lautan no áspetom, 
das ek ólárnon-la Volapüki ed ókanon-la suemón vódemis 
nen yuf somik). Valemo lecedob namapenádi at nitediki (mu 
pato tefü poedav), do ninádon i tikamagotis bisarik dö feafoz 
mam pükasita dabinik. 


Esludob ad ropón notükami yegeda dó datif Volapükik e 
primo ad bükón jenotemi brefik kadáàma balid. Dunob atosi, 
dat latikumo sagáds nekonfidovik dö num kadámanas e dö 
dináds tefik votik fino omoikons se tidabuks bevüpükava. 
Spelól, das dináds tefik onitedons i reidanis, redakan: 


paruik AÅ topo yo€ 

Fabs dó nims (1). 


Fa ,Evgeny Khvalkov', stabii lólet dö , Reynard': renar; 
ini Volapük petradutól fa , Hermann Philipps'. 


Seimna lup e renar ágoloms in lardafel ed álogoms cuki. Bi vemo 
üfaemoms, ásludoms ad lufidón oni. Kludo lup ásagom cuke: 

,Lilolód! o lunalilikan! Himayedal: leon: reg nimas < ägevom obe 
gitodi ad fidón nimis alik gumädi cuvólis. Kludo obinol fidád obik 
asoaro". 

,Stopó!" cuk ásagon. ,,Himayedal: leon: reg nimas < ügevom obe 
penádi sefadugáda, kel neleton nimis alik ad fidón obi." 

,;Kiópo binon-li?" lup ásákom bluviko. 

.Pepenon sui pódasaf obik," cuk äsagom fefo. „If vilols, 
o stimabans nolik!, kanols reidón oni." 

„O blod: renar!” lup ásagom, ,reidolós penádi su pódasaf cuka, 
begó!" 

„O blod: lup!" ásagom renar lekáfik, kel iküpom, das atos ábinon 
käfod cuka. ,,Vilófo dunobóv osi, ab eglómob ad keblinón lüni obik. 
Ba ye ol kanol reidón oni. Ol ga sio binol nolikün nimas valik." 

Lup ápaplitom fa lob renara. Ágolom lü cuk ed äbüdom one ad 
tovón pódasafi ona. 

Cuk átovon pódasafi labü safaferi vetik. E ven lup áprimom ad 
sukón lelivapenedi regik, saf lunalilikana ájokon nämo ta flom oma, 
sodas logs lupa áseflumons. 


Somikos reifon utanis, kels binons nenprüdiks e padugons dub fläts. 
*okox 


FABLES ABOUT ANIMALS (1) 


Evgeny Khvalkov 
based on the cycle about Reynard the Fox 


One day a Wolf and a Fox were walking in a field and saw a 
Donkey. Since they were very hungry, they decided to eat it. So the 
Wolf says to the Donkey: 

"Listen, big-eared, His Majesty the Lion, the King of beasts, has 
granted me the right to eat any animals that chew gum. So you're going 
to be my dinner tonight." 

“Wait,” said the Donkey. “His Majesty the Lion, the King of Beasts, 
has given me a safe-conduct that prevents any of the beasts from eating 
me". 

“Where is it?" the Wolf asked, puzzled. 

“It is written on my hind hoof,” said the Donkey seriously. — “If you 
like, learned gentlemen, you can read it". 

"Brother Fox," said the Wolf, "please read the letter on the 
Donkey's hind hoof." 

"Brother Wolf," said the sly Fox, who realized that there was a 
catch — “I would be glad, but I forgot my glasses at home. Would you 
care to read it? After all, you are the most learned of all animals". 

The Wolf liked the Fox's praise and went to the Donkey and told 
him to raise his hind hoof. 

The donkey raised its hind leg with a heavy horseshoe, and when the 
Wolf began to search for the royal charter, the big-eared hoof hit him 
hard in the forehead, so hard that the Wolf's eyes flowed out. 

This is what happens to those who are careless and are led to flattery. 


KADAM MU KAOTIK VOLAPÜKA (1). 


Fa ,Daniil Morozov’. 


Sekü nitedäl obik enu ereidob nunis Volapükakadámi balid tefólis in 
el , Volapükabled" fa ,Schleyer', ,Le Volapük’ (redakü ,Kerckhoffs' beno- 
sevádik) ed in vódabuk disinapüka: ,Idiom neutral' (sotül fa el , Holmes' 
pro Linglánapükans; ninádon jenotemi brefik kadáma bevünetik Vola: 
püka se rigád Deutànapükik ela Rosenberger petradutóli). Ad stun 
vemik oba, in fonáts at jenáds pluuneplu difiks pabepenons, äsva 
ádutons-la lü levals paralelik kil. Ebüocedólo, das penáds pemániotól ga 
pelautons in vol bal, esteifülob ad mekón lovelogami jenófotas se ons 
valik. Atos ba zesüdon fódü verat, bi tidabuks módikün bevüpükava 
ájinons palautón fa vikodans tefü feits timas vönädik et. 

BÜJENOTEM. Hiel Schleyer ämäniotom zesüdi ela ,Vólkersprach- 
akademie’ (kadám pükik bevünetik), kel ómuton kontrolón e pakón 
lotografi balik menefa, medü ,Siunahap" (gased ettimik okik) ya ün 
mázul yela 1878" pö notükam volalafaba okik. Pos daved Volapüka 
tikamagot at äjinon volfön in tikäl ela Schleyer (samo ün setul ela 1886 
in yeged dö dinits Volapükanefa äpenom dö kadämans ü kademels 

milfoltums fütüriks, àsi dö senátans ü senatels tums). Ün yunul ela 1887 
medü ,Volapükabled" okik ànotükom nomemi büfik kadáma, kel 
öbinädon me 1-ido) cifal, 2-ido) pladal (pladulan) cifala (cal at sümon 
ad vicifal nutimik), 3-ido) senatels (senátans) 100, 4-ido) kademels 
(poso kademans, nu kadámans) anik (balan pro mens balion neta alik). 

PRIM. Kadäm calófiko pistidon tü 1887, gustul, 9, pó seadod Volapü: 
kakongreda valemik telid in ,München'. Tàno lised büfik kademalas 
ápubon (ma büoced ettimik, kademal ü kadámal bal ózesüdon pro 
mens degbalion neta seimik ü pro degans kadámanas); i cal kademana 
(kadámana spodól) pàmànioton. Ün tobul ela 1887 medü , Volapükas 
bled" okik datuval àánunom, das kadámals fa om pinemóls, büà 
ógetoms diplomi kadámala, ümutoms getón diplomi profásorana ma 
noms kósómik. Ye módikans àjinons nedemón vódis at, ed ácedons, das 
pó kongred di ,München' kadàm lólik pifomon-la nen stipots zuik 
alseimik miedükól. Ma ,Rosenberger' primo kadám bevünetik Volapüka 
ábinádon me mens 17 se läns 12, ab jöt somik áflagonóv kalkulamodi 
nesevádik seimik. Ekó! lised tefik (datuval labom nümedi serik): 
0) Johann Martin Schleyer as dilekal (suvo pánemom ettimo as ,pre- 
sidan”); 1) Prof. Dr. Auguste Kerckhoffs (Fransàn, ,Paris') as dilekan 
(sácal lölöfik: 1892, gu 9); 2) Prof. José da Silva Teixeira (Portugàn, 
,Porto'; sácál: 1892, 3", 1); 3) Dr. Francisco Fernandez Iparraguirre 
(Spanyàn, ,Guadalajara'; t1889, 5" 7); 4) Angelo Ferretti (Litaliyàn, 
,Reggio nell'Emilia’; sácál: 1892, 3" 1); 5) Karl Dornbusch (Linglàn, 
,London'; t1888, 10", 24); 6) Joseph Holden (Linglàn, ,Preston'; sácál: 
1890, 12"! 14); 7) Dr. Tiberius Cornelis Winkler (Nedän, ,Haarlem'; 
sácál: 1893, e", 6); 8) August Nilson (Svedàn, ,Gefle^; no elasumom cali 
demü vobods tu módiks); 8) Woldemar Rosenberger [Rusánapüko: 
,Bnaniwup Kapnosny Posen6eprep'] (Rusän, ,Peterburg'); 9) Joseph 
Bernhaupt (Süriyàn, ,Beirut' [nu Libanán]; sis yunul ela 1888 no äfölom 
bligis kadámik oka, bi no àvilom kompenón pó votükam Volapüka ta vil 
ela Schleyer; sácál calófik: 1890, 124 14); 10) konulan: Charles Ezra 
Sprague (Tats pebalól Lamerikána, ,New York’; sácál: 1896, g" 31); 
11) Dr. Moritz Obhlidal (Lósteràn, ,Wien'; sácál: 1891, 4*^; 12) Prof. Dr. 
Alfons Ritter von Rylski (Lósteràn, ,Wien'; sácál: 1891, 4*^; 13) Georg 
(György) Bánfi [ü Bauer] (Macarán, ,Budapest'; sácál: 1889, 5"! 
14) Richard Herold (Badän in Deutàn, ,Konstanz'; sácál: 1889, 4*^; 

15) Rupert Kniele (Vürtàn in Deutàn, ,Allmendingen'; sácál: 1890, 7", 
20); 16) Prof. Heinrich Schnepper (Lofüda-Bayän in Deutän, ,München’; 
säcäl: 1889, 5! 17) Anton Colling (Palzàn in Deutàn, ,Ludwigshafen'; as 
men mükik no ävilom dasumón cali, ab àdunom so pos begs lunüpik 
datuvala. Ye ,Colling' no pádasevom as kadáàmal fa kadàm dilekü 
,Kerckhoffs"); 18) J. Fieweger (Jlesàn in Deutàn, ,Breslau' [nu ,Wroctaw' 
in Polàn]; sácál: 1889, 3". 10). 

KADAMALS NULIK BÜ 1888. Ma el ,Jenotem brefik kadáma bevünetik 
Volapüka", el Kerckhoffs àágetom de Schleyer däli ad láükón lü num 
kadámalas 17 nog pósodis 7. Num at jinon binón dotabik, bi jenófo 
dilekan ákoedom jenón daváli kadámalas nog málas jüi novul ela 1887 
(kadám ómuton primón vobi oka sis yanul yela 1888^). Kadámal nog bal 
pàvalom pro Svedàn pla utan, kel no ilasumom cali. Amàniotólo gitodis 
patik fa kongred di ,München' ome pigevólis, i ,Kerckhoffs' ácalodom 
kadámalis nog telis pro Fransán as yufans oka. Módikünans nulikanas at 
(pláamü el Hippolyte Guigues) sekü kods seimik nefóro pádasevoms fa 
datuval as limans Volapükakadaàma. Ekó! lised utanas, kels pedaválons 
jü novul ela 1887 sekü tóbids ela Kerckhoffs: 1) Prof. Arthur Heyligers 
(Belgàn, ,Antwerpen'; sácál: 1893, qui 15); 2) J. C. Åen (Aaen) (Danàn, 
,Aby'; sácál: 1888, 12"); 3) Henry J. Harrison [sotül nema in Rusän 
pägeböl: ,AHapeň MBaHoBMu lappucou'] (Rusän, Peterburg’; säcäl: 
1895, E 4); 4) Dr. J. P. Licherdopol (Rumàn, ,Bucuresti'; säcäl: 1898, 
3", 18); 5) Prof. J. M. de Zubiria (Spanyán, ,Bilbao'; sácál: 1892, 3", 1); 
6) Prof. Augusto de Actis (Litaliyáàn, ,Ferrara'; säcäl: 1894, gy 24); 
7) Prof. John Runstróàm (Svedàn, ,Stockholm', pla ,Nilson', kel no evilom 
lasumón cali; säcäl: 1892, 3" 1); 8) Dr. Louis Victor Allaire (Fransàn, 
,Paris'; t1888, 7", 25); 9) Prof. Hippolyte Guigues (Fransän, Paris’; 
säcäl: 1895, 5". 29). 

„KADÄM LEGIK" MA ,SCHLEYER'. Dü yel 1888" datuval suvo änunom 
medü „Vpabled” okik, das te om it älabom gitäti ad zepön limanis nulik 
kadäma e sludotis valik kadäma. Ün yanul ela 1889 äprimom lisedi 
kadämalas e kadämanas verätikas, lised kelik ön kodül defa diploma ko 
dispenäd datuvala no äninädon nemis kadämalas anik (bevü votiks i 
nemi ela ,Kerckhoffs’). Ekö! nün dö kadäm ut, kel sunädo äpubon ün 
1889: 1) H. Schnepper, 2) Rupert Kniele, 3) Anton Colling, 4) Joseph 
Bernhaupt, 5) Iparraguirre, 6) Wladimir Rosenberger, 7) Georg Banfi, 

8) K. Dornbusch, 9) Charles E. Sprague, 10) T. C. Winkler. Jü yunul yela 
1890" (kü ,Schleyer' äpübom lisedi kadäma telid vero nulika ad plaükön 
kadämi säslopik dilekü ,Kerckhoffs’) ked at päläfulükon ön mod sököl: 
l. Kadámans: 11) Joaquín de Arce y Bodega (Spanyän, ,Madrid', 1889, 
24); 12) Jan Miroslav Bakalář (Lósterán-Macarán, Moravàn, ,Lunden- 
burg [nu Tsyegàn, ,Bfeclav'], 1889, 24; 13) profásoran: Hippolyte 
Guigues (Fransàn, ,Paris', 1889, 2"'); 14) Alexander S. Harvey (Linglän, 
,London', 1889, 3" 15)dokan à profásoran: G. Krause (Linglàn, 
,Kingston upon Hull', 1889, 3" 16) Henri Rubino de Barazia (Fransán, 
,La Rochelle’, 1889, 3" 17) J. H. Peitz (Deutàn, Vesfalàn, ,Büren', 1889, 
3"; 18) Angelo Ferretti (Litaliyán, ,Reggio nell'Emilia’, 1889, 4"; 
19) Paul Plum (Danàn, ,Kóbenhavn', 1889, 5". 20) Carlo Giani (Litaz 
liyán, ,Milano', 1889, 215; 21) Arnold Scherzinger (Tats pebalól Lamerie 
kána, ,Walla Walla', 1889, 7; 22) Gioacchino Manoritta (Tats pebalól 
Lamerikàna, ,New Orleans’, 1889, 10"; 23) Anton J. St. Werten (Nedàn, 
,Beers', 1889, 124; 24) Adolf Braun (Deutàn, Badàn, ,lIlmspan', 1890, 
2"; 25) Julius Stettner (Deutàn, Vürtàn, ,Bad Cannstatt’, 1890, 2"; 
26)Titus Hilarius Tromp (Nedän, ,Oudenbosch', 1890, 24); 
27) A. S. Teutschel („pro tats Pasifeanik 7 Lamerikána", Kalifornàn, ,San 
Francisco', 1890, 24); 28) Giuseppe Menghini (Litaliyàn, ,Belluno', 1890, 
3"; 29) Julius Kroif (Lósterán, ,Hohenberg', 1890, 3"; 30) Ferdinand 
Hilbe (Lósteràn, Tirolàn, ,Innsbruck', 1890, 4*^, Il. Senátans: 1) Rupert 
Kniele (Deutàn, Vürtàn, ,Allmendingen', 1889, 24) 2) Joseph Bernhaupt 
(Siyop, Süriyän [nu Libanán], ,Beyrut', 1889, 2"'); 3)J. H. Peitz (Deutän, 
Vesfalän, ,Büren', 1889, 215; 4) Anton Colling (Deutàn, Bayàn, ,Nürn- 
berg', 1889, 5". Fóvot ofovon ün tobul. 





PLIN SMALIK. Kapit: 14 (fin). 

„Si! Ü minuts kildeg. Dels kildeg! Soari gudik.” 

Ed äfilidom dönu lampadi okik. 

Plin smalik älogedom omi, ed älöfilom lampadifilidani at, kel 
so fiediko äfölom büdüli okik. Äreafom ad memón solamodo 
nikamis, kelis om it büo isteifülom ad küpedón, feapladólo stuli 
oka. So ávilom yufón fleni okik: 

,Sevolós!... Sevob modi, vio kanolóv takádón alnaedo ven 
vilolóv dunón osi..." 

„Ai vilob dunóàn osi", filidan ásagom. 

Bi kanoy binón otüpo e fiedik, e trógik. 

Plin smalik áfovom: 

„Planet olik binon so smalik, das kanol spatón zü on me steps 
kil. Te omutol stepón saido nevifiko ad blibón in solasviet. Uf 
uvilol takádón, tàn ostepolós fófio!... e del odulon so lunüpiko, 
ásá uvilol." 

„Atos no vemo oyufon-la obi", lampadifilidan àsagom. „Bu val 
in lif lófob ad slipón." 

„Binos mifát vemik", plin smalik äsagom. 

„Binos mifát vemik", filidan àsagom. „Deli gudik!” 

Ed ákvánom lampadi okik. 

,Ekó! utan”, plin smalik ásagom ninálo oke, du álaifóvom tävi 
Okik, „utan, kel panestümomóv fa votikans valik, efe fa reg, 
lupleidan, ludrinan, e büsidan. Ye binom balikan, kel no jinom lü 
ob binàn smilófik. Ba binos so sekü utos, das no jáfálom ko ok it, 
ab ko din votik." 

Aseifom ko pid e nog äsagom ninálo oke: 


,Binom balikan, keli ekanobóv flenükón ko ob. Ab planet oma 
binon tuvemo smalik. Us spad no saidon pro telans..." 

Ye plin smalik no äkünom ad koefón oke it, das mu pato áàpi- 
dom lüvi planeta benedik et, kodà us äjenons solamodonikams 





milfoltumfoldeg a düps teldegfol! Fóvot ofovon. 
Konil. KONOTÜL. 
Of-tidel: kis binom potup Jitidan: „Kis binon-li fütüratim 
futuro veliba lofen, María? várba: ,lelófón"? o , Maria'!" 
Of-julel: maten, vomul. Jijulan: „El ,, matón", o làdül!" 


Rigádavódem de ,J. M. Zubiria’ (1886) 

DOG ELAS ,BASKERVILLES'. 


Fa hiel , Arthur Conan Doyle’. Petradutól fa hiel ,Oleg Temerov'. 
Tradutod papübon bai korükots pülik fa hiel ,Daniil Morozov’. 


KAPIT FOLID (dil telid). 

Nu", siór: Henry Baskerville’ esagom, „bo ukonolós 
obe, o söl: Holmes”! kisi atos sinifon-li, maleditiló! e kin 
so vemo nitedálon-li dó jáfs obik?" 

„Kisi cedol-li dö atos? o dokan: ,Mortimer'! Siol-li, das 
nos susnatik komádon pó atos alo?" 


„Nö! o söl! ab luveratiko at pesedon fa utan, kel 
süadon, das jen binon susnatik." 

Jen kinik-li?" siór: Henry’ < esákom japáliko. ,Jinos 
lü ob, das ols: sóls valik < sevols jáfis lónik obik 
gudikumo, kas ob." 


,Udagetol sevi obsik lebüà osegolol se cem, o siór: 
Henry! Promob atosi ole", ,Sherlock Holmes’ ásagom. 
„Anu geikobsós, dälü ol, lü doküm at vemo nitedik, kel 
bo pelauton e pesedon ásoaro. Labol-li eli Times’ àdelik? 
o ,Watson'^ 

,Ekó! us pó spadül gulik.” 

.Kanob-li begón ole oni: pad ninik, plidó! labü 
dugayegeds?" 

Iluxamom oni vifiko, ádalogólo kolumis lópio e donio. 


.Yeged cifik at dó ted lelivik. Letolsós obe ad 
nunádón setrati se on. „Kanol bleinálükón oli, das febád 
u jáfüd oliks lóniks postütedons me tarif jelátik, ab no 
mutol sádalabón tikáli, üf no vilol, dat lonilonam somik 
fino okoedon dakipón liegi fagoto de làn, lásükón vóladi 
nüveigas obsik e tän daduliko badükumón stadi valemik 
lifa pó nisul at." Kisi cedol-.li tefü atos? o ,Watson'^ 
Holmes’ álüávokádom yóbiko, koteno áróbülólo namis 
okik ta od. ,Senál binon süperik, vo-li?" 

Fóvot ofovon. 


